### Beslutning

Godkendt.

### Sagsfremstilling

## Resume og sagens baggrund

BDO har på vegne af Fællesorganisationens Boligforening afd. 108, 109 og 114, for hver afdeling søgt om forhøjelse af eksisterende byggekredit i forbindelse med den igangværende helhedsplan.

Kommunalbestyrelsen godkendte på sit møde den 24. august 2022 en forhøjelse på henholdsvis 6.170 t. kr., 7.345 t. kr. og 911 t. kr. med henvisning til sagsnr. 16-062594K, 16-060039K og 16-062595K.

Administrationen er efterfølgende blevet bekendt med, at en yderligere forhøjelse mangler at blive godkendt af Kommunalbestyrelsen.

## Indstillinger

Økonomidirektøren indstiller:

* At der for afd. 108 gives en yderligere forhøjelse af byggekredit på 9.432 t. kr.
* At der for afd. 109 gives en yderligere forhøjelse af byggekredit på 19.537 t. kr.
* At der for afd. 114 gives en yderligere forhøjelse af byggekredit på 5.307 t. kr.

## Behandling

Økonomiudvalget, Kommunalbestyrelsen

## Sagsfremstilling

[adresse] har undervejs i renoveringen fundet yderst nødvendige ændringer i byggeudførelsen, pga. bygningsmæssige forhindringer, som ikke ville kunne holdes inden for det oprindelige skema Nora Bruun

Som det fremgår at tabellen herunder har Landsbyggefonden i 2021 godkendt en overskridelse af det oprindelige budget.

![](data:image/png;base64...)

F.eks. for afd. 108 har Landsbyggefonden i maj 2020 godkendt 70.967.000 kr. I april 2021 blev godkendt yderligere 9.432.000 kr. og i juni 2021 yderligere 6.170.000 kr.

Hvis Kommunalbestyrelsen beslutter at godkende indstillingen om at forhøje byggekreditten til afd. 108, vil det samlede mulige skema C blive forhøjet til 86.569.000 kr.

Den forventede huslejeforhøjelse vil være uændret, da Landsbyggefonden har godkendt at supplere med øget lån og/eller driftsstøtte til dækning af en højere ydelse på det støttede lån.

##

## Økonomiske konsekvenser

Garantien får kun bevillingsmæssige konsekvenser for kommunen, såfremt Fællesorganisationens Boligforening ikke er i stand til at tilbagebetale lånet. Garantien påvirker ikke den kommunale låneramme.

### Sagens forløb

07-09-2022 Økonomiudvalget
Anbefales.